«Аиссе» фильмыр мэкъуауэгъуэм техын щIадзэ
АР-м, КъБР-м, КъШР-м я цIыхубэ тхакIуэ МэшбащIэ Исхьэкъ и Iэдакъэ къыщIэкIа «Аиссе» тхыдэ романым ипкъ иткIэ трахыну кином елэжьын мы махуэхэм щIадзэ.
Фильмым и режиссёр нэхъыщхьэр Урысей Федерацэм гъуазджэхэмкIэ щIыхь зиIэ и лэжьакIуэ Муратов Александрщ, сценарийр зытхар Сафинэ Маринэщ.
Роль нэхъыщхьэр зыгъэзэщIэнур Нарткъалэ къыщалъхуа, Москва дэт «Гоголь-центр» театрым и актрисэ Мамрэш Светланэщ.
Фильмыр Адыгэ Республикэм, Санкт-Петербург къалэм щытрахынущ, итIанэ Тыркумрэ Франджымрэ щыпащэнущ.
Продюсер нэхъыщхьэр Адыгейм и президенту щыта Щэумэн Хьэзрэтщ, абы доллар мелуан Iуэхум хухихащ.
Кинор зытращIыкIа романым лъабжьэ хуэхъуар тхыдэ Iуэхугъуэ щхьэкIэ, иджырей мардэхэм изагъэ сюжету щытыну жаIэ тезыххэм.
